HRVATSKI JEZIK – 1sat i DOD HJ – 1sat - 6.4.

**LEKTIRA – poticajno Mala vila – nastavak**

Pregledala sam zadaće koje ste mi poslali i vidjela da vas je Mala vila rastužila. Ali opet, nekima je kraljevića bilo žao, a neki su zaključili da je kraljević zaslužio kaznu koju je dobio jer nije ustrajao u svojoj ljubavi i obećanjima, mada je znao da o njima ovisi život male vile. Isto tako, začudio vas je i kraj bajke, jer ste očekivali „……i živjeli su dugo i sretno.“

Ovo je hrvatska narodna bajka, a sa istom temom i zaključkom te poukom, postoje i bosanske, srpske i druge narodne bajke u našem okruženju.

Koliko je tema svevremenska i moderna govori i činjenica da su i mnogi pisci, dakle sada imenom i prezimenom, nakon čitanja i promišljanja o ovoj bajci, pisali svoje bajke, prilagođene vremenu u kojem su živjeli.

Današnji vam je zadatak **samo pročitati Ondu Mome Kapora**. **I razmišljati, promišljati** u sebi ili na glas, o ovim bajkama.

Pisati do sutra ne morate NIŠTA.

**Rječnik:**

Zvezdara – dio Beograda ( kao u Zagrebu Trnje, Črnomerec, Špansko i sl.)

Mokranjac – prezime kompozitora/skladatelja

Labuđe jezero – naziv baleta ( predstava s plesom) autora Čajkovskoga

daktilografkinja – tipkačica na nekadašnjim pisaćim strojevima

bulevar – široka i duga ulica

snježna trojka – saonice koje vuku konji i kojima se nekad zimi prometovalo u Moskvi ( Moskva –glavni grad Rusije)

uzde – njima se upravlja upregnutim konjima

trapavo – „šlampavo“, nespretno

odjel za djecu u knjižari – dio knjižare gdje se nalaze samo knjige za djecu

**Napomena** : U prilogu su vam i slike nekih stranica ove slikovnice za djecu i odrasle.